**Fókusz-csoport**

A fókusz-csoportot  [Oblath Márton nyomán](http://mmi.elte.hu/szabadbolcseszet/index.php?option=com_tanelem&id_tanelem=836&tip=0)  definiáljuk:

"A fókuszcsoport célja csupán a megismerés, így önmagában nem alkalmas döntéshozatalra, konfliktuskezelésre vagy terápiás segítségnyújtásra, nem célja a résztvevők oktatása, felvilágosítása, netán szórakoztatása. Olyan társadalomtudományos adatgyűjtési módszer, amely a vélekedések interakcióján (jellemzően vitahelyzeteken) keresztül igyekszik megismerni a fókuszba állított szituációk és jelenségek résztvevői/érintetti percepcióját. A konszenzusos és vitatott vélekedésminták azonosításával, az egymással versengő percepciós lehetőségek feltárásával segít megértenünk, hogy a beszélgetésben részt vevők  vélekedéseinek hátterében milyen motivációk, kulturális előfeltevéseknek vagy szociális motívumok állhatnak.Más kvalitatív módszerekkel összehasonlítva a fókuszcsoport sajátossága az adatok interaktív konstruáltságából fakad. Amikor a résztvevők felfedezik közös tapasztalataikat, megszületik a hasonlóság és otthonosság érzése, és olyan sűrű diskurzus bontakozhat ki, ahol spontánabb, érzelmileg telítettebb vélemények fogalmazódnak meg. A résztvevők egymás gondolataira építve, az elhangzó percepciókat, ötleteket korrigálva alakítják ki (vagy „hozzák felszínre") saját álláspontjukat. A fókuszcsoport más módszerektől megkülönböztető jellegzetessége a diszkurzív szinergia, mely lehetővé teszi, hogy a fókuszcsoporttal olyan jelenségeket is képesek legyünk megvizsgálni,

- amelyekről az emberek hajlamosak azt gondolni, hogy nincs róla véleményük, vagy nincs elegendő személyes tapasztalatuk, ahhoz, hogy véleményt mondjanak;

- vagy amelyek éppenséggel túl bonyolultak ahhoz, hogy segítség nélkül képesek legyünk átfogó képet alkotni róluk;

- esetleg olyan jövőbeli helyzetekhez kapcsolódnak, amelyekben igen bizonytalan, hogy mely körülmények és miként befolyásolhatják az emberek magatartását;

- vagy egyszerűen olyanok, amelyekhez egy-egy ember nehezen találja meg önállóan a szavakat."

A mi esetünkben a fókusz-csoport tagjainak az értelmi fogyatékosság, a súlyos értelmi fogyatékosság definíciójától kezdve a támogató, gondozói, segítői munka nehézségein keresztül, a személyes kapcsolatig, az érzelmekig, az idő szerepéig széles kérdéskört kellett áttekinteniük, megbeszélniük. A moderátor összegezte a véleményeket, segédje pedig megfigyelte a résztvevők menetközbeni viselkedését.

A moderátornak igen nehéz és fontos szerepe van, ezért fontos, hogy a moderátor pszichológus vagy szociális munkás legyen; hogy értsen a moderáláshoz is és a szakmához is, amiről a szakemberek vitáznak, beszélgetnek és a végén vagy konszenzusra jutnak vagy nem.

A bemutatott eszköztár részi a útmutató, az előre megfogalmazott kérdések, melyről a résztvevőknek véleményt kell formálni, a megfigyelő protokoll, mely ahhoz ad segítséget, hogy a moderátor segédje mit is figyeljen a csoport működése közben.

**Útmutató a fókusz-csoport vezetéséhez**

**Mi is az a fókusz-csoport?**

A fókusz-csoport a definíció szerint egy olyan csoportos interjú, melynek konkrét célja, konkrét kérdések, felvetések, problémák összegzése a célja.

A csoport tagjai közötti interakció segíti a kreatív és asszociatív gondolkodást és a minél komplexebb kép összerakását.

**Milyen hosszú legyen egy fókusz-csoport?**

Egy fókusz.csoport általában két ülésből áll, melyet tarthatunk egyazon napon vagy két egymást követő napon. nagyon nagy távolságot ne hagyjunk a két alkalom között és háromnál több alkalmat se tervezzünk!

Fontos, hogy a csoport minden előre megadott témát, kérdést beszélje meg!

Egy-egfy ülést ne szakítson meg semmi, így egy ülést maximum 3 órásra tervezzünk.

**Hány résztvevő legyen egy fókusz-csoportban?**

IAz INV projektben 9 fős csoportokat hozunk létre, ez a létszám ideális ahhoz, hogy még áttekinthető legyen a csoport, de elég sokféle vélemény kerüljön össze.

**Kik a résztvevők?**

A szociális szolgáltatásokban dolgozó szakemberek, gondozók, foglalkoztatók, szociális ügyintézők, felnőttoktatók, munkavezetők, asszisztensek, mentorok, stb.  Végzettségüket tekintve ápoló-gondozó, gyógypedagógus, szociális munkás, andragógus, stb.

**Felvegyük-e a beszélgetést magnóra?**

Igen, mert a moderátor asszisztense a felvett anyagból fogja megírni a jegyzőkönyvet, ahol lehetőleg szó szerint szerepeltet minden elhangzott megbeszélést, vitát.

**Használjunk-e előre meghatározott kérdéseket?**

Igen, mivel a moderátor egy külső ember, ő előre megadott nyílt kérdéslistából dolgozik.

A fókusz-csoport résztvevői is ismerik a kérdéseket. A kérdések megfogalmazásánál ügyeljünk, hogy

• rövid és konkrét legyen,

• egy kérdés egyféle dolgot kérdezzen,

• egyértelműen legyen fogalmazva,

• a kérdések ne legyen ijesztőek,

• úgy legyenek fogalmazva, hogy ne lehessen egyszerű igennel vagy nemmel megválaszolni.

**Hogyan tervezzük meg a kérdéssort?**

* A kérdések legyenek flexibilisek,
* Tha szükséges, akkor akár menet közben is lehessen módosítani, ha új, vagy módosított, finomított szempont merül fel a fókusz-csoportban;
* Lehessen a kérdéssort bővíteni, ha valamilyen odaillő téma merül fel a csoportban;
* Használjunk kérdéscsoportokat, és olyan sávokat, melyekben lehetnek témakörök, konkrét témák,  általános kérdések, és problémák.
* A kérdések sorrendje legyen logikus, legyen olyan mint egy tölcsér, induljon az általánossal és tartson a részletesebb, a konkrétabb felé, egyre jobban fókuszálva a központi kérdésre.

**Kérdéstípusok**

3 kérdés típust alkalmazunk:

1. Bemutató kérdések: a résztvevők bemutatkozását és a témához való hozzászokást, megismerkedést célozza   
  
2. Felfedező kérdések: ezek segítségével jut el a vita a lényegig

3. Kilépő kérdések: a beszélgetésből kimaradt lényeges pontok pótlására.

**Ki vezesse a fókusz-csoportot?**

A fókusz-csoportot 2–3 szakember irányítja: a moderátor irányítja a beszélgetést, az asszisztense pedig  jegyzetel és kezeli a hangrögzítőt.

A moderátorokkal szembeni kívánalmakat a külön pontban ismertetjük.